POZIV JAVNOSTI 
ZA DOSTAVU PRIJEDLOGA I MIŠLJENJA O ODLUCI O ORGANIZIRANJU I PROVEDBI RADA ZA OPĆE DOBRO BEZ NAKNADE 


RAZLOZI DONOŠENJA AKTA
 	Zakonom o socijalnoj skrbi (Narodne novine, broj 18/22, 46/22, 119/22 i 71/23) propisano je da su jedinice lokalne i područne (regionalne) samouprave odnosno Grad Zagreb dužni organizirati rad za opće dobro bez naknade za radno sposobne i djelomično radno sposobne samce ili članove kućanstva koji su korisnici prava na zajamčenu minimalnu naknadu te snositi troškove za provedbu rada za opće dobro i zaštite na radu.
	Sukladno navedenom, potrebno je donijeti odluku o organiziranju i provedbi rada za opće dobro kojom će se urediti način i organizacija provođenja rada za opće dobro bez naknade u Gradu Đakovu. 

CILJEVI PROVOĐENJA SAVJETOVANJA
[bookmark: _Hlk105499981]Cilj provođenja savjetovanja sa javnošću je upoznavanje javnosti s prijedlogom Odluke o organiziranju i provedbi rada za opće dobro bez naknade, odnosno dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja. 

ROK ZA PODNOŠENJE PRIJEDLOGA I MIŠLJENJA
8. rujna 2023. godine do 9. listopada 2023. godine 

ADRESA I NAČIN PODNOŠENJA PRIJEDLOGA I MIŠLJENJA
	Pisani prijedlozi i mišljenja dostavljaju se na adresu elektronske pošte:
e-savjetovanje@djakovo.hr  ili putem pošte na adresu: 
Grad Đakovo, Ured gradonačelnika, Trg dr. F. Tuđmana 4, 31400 Đakovo.

Sukladno članku 11. stavku 4. Zakona o pravu na pristup informacijama (Narodne novine, broj 25/13 i 85/15) po završetku savjetovanja, sva pristigla mišljenja i prijedlozi bit će razmotreni te prihvaćeni ili neprihvaćeni uz obrazloženja i objavljeni u Izvješću o savjetovanju s javnošću. 

